**Rites of Spring** foi unha banda estadounidense de post-hardcore formada en 1983, procedente de Washington, D.C. e coñecida polas súas enerxéticas actuacións. Xunto con Embrace e Beefeater, foron un dos actos fundamentais do movemento movemento de 1985 Revolution Summer que tivo lugar dentro da escena hardcore punk de Washington, D.C. 

Musicalmente, Rites of Spring incrementou a frenética violencia e a paixón visceral do hardcore ao mesmo tempo que experimentou coas súas regras de composición. En canto ás letras, tamén cambiou o hardcore por temas máis persoais, polo que tamén é considerada a primeira banda emo, aínda que os seus membros rexeitaron calquera asociación entre o grupo e a etiqueta emo.

A banda só realizou 19 concertos, 19 na área de DC e 3 fóra dela. O vocalista e guitarrista Guy Picciotto e o batería Brendan Canty pasarían a formar parte da influente e exitosa banda de post-hardcore Fugazi a finais dos 80, mentres que o baixista Mike Fellows formou Miighty Flashlight e tivo unha carreira en solitario.

Historia
--------

Aínda que as súas raíces atópanse no hardcore punk, Rites of Spring está considerada como unha das fundadoras do xénero emotional hardcore. O nome da banda foi sacado do balet sinfónico *Le sacre du printemps* (The Rite of Spring en inglés) de Igor Stravinskii.

### Gravacións

*Rites of Spring* foi o álbum de estrea da banda, editado no ano 1985. As súas doce cancións foron gravadas no Inner Ear Studios en febreiro de 1985, baixo a produción de Ian MacKaye de Fugazi e Minor Threat, e foi publicado en vinilo no mes de xuño dese ano polo selo Dischord Records. O traballo sería editado en CD e casete en 1987 cun tema adicional gravado nas mesmas sesións, "Other Way Around", ademais de catro cancións do EP seguinte da banda, *All Through a Life*. A banda separaríase en xaneiro de 1986.

### Post-ruptura e influencia

Picciotto, Janney e Canty formaron One Last Wish co membro de Embrace Michael Hampton.

O persoal de Rites of Spring reuniuse para formar unha case-reencarnación chamada Happy Go Licky, editando un álbum de varias gravacións ao vivo aínda que sen chegar a producir ningún traballo de estudio. A súa música era máis experimental que en Rites of Spring e fortemente inprovisada.

Picciotto e Canty finalmente uníronse ao baixista Joe Lally e ao antigo vocalista de Minor Threat, Skewbald, Egg Hunt e Embrace Ian MacKaye (que era tamén un dos donos do selo da banda, Dischord Records) en Fugazi. Mike Fellows pasou a facer traballos de múico de sesión para o selo Drag City e formou Miighty Flashlight, editando un álbum epónimo en 2002.

Picciotto non recoñece a atribución de "creador" do emo. Cando se lle preguntou nunha entrevista sobre ese tema a súa resposta foi, "Nunca recoñecín ao "emo" como un xénero musical. Sempre pensei que era o termo máis estúpido que existía. Sei que é normal que todas as badas odien o termo co que se lles etiqueta. Síntense escandalizados por iso. Pero honestamente, penso que tocas as bandas nas que toquei eran bandas de punk rock. A razón pola que penso que iso é tan estúpido é que - non eran Bad Brains emocionais? - eran robots ou algo así? Iso non ten ningún sentido para min".

Discografía
-----------

### Álbums de estudio

* *Rites of Spring* - 1985 (Dischord Records)

### EPs

* *All Through a Life* - 1987 (Dischord Records)

### Recompilatorios

* *End on End* - 1991 (Dischord Records)

Notas
-----

1. ↑  Rice, Barbara (1985). "Rites of Spring: From Insurrection to resurrection". *Truly Needy*. Issue 10: 20-23.
2. ↑  Andersen, Mark; Jenkins, Mark (2009). *Dance of days: two decades of punk in the nation's capital* (Nachdr. ed.). New York: Akashic. p. 193. ISBN 978-1-933354-99-6.
3. ↑  "Emo". *www.jimdero.com*. Consultado o 2023-10-30.
4. ↑  Greenwald, Andy (2003). *Nothing feels good: punk rock, teenagers, and emo* (1st ed ed.). New York: St. Martin's Griffin. p. 13. ISBN 978-0-312-30863-6.
5. ↑  "Rites of Spring Songs, Albums, Reviews, Bio & More". *AllMusic* (en inglés). Consultado o 2023-10-30.
6. ↑  "Dischord Records: Rites Of Spring". *Dischord Records*. Consultado o 2023-10-30.

|  |  |
| --- | --- |
| Control de autoridades | 
* Wd: Q943982
* WorldCat
* VIAF: 128168753
* AllMusic: mn0000282800
* Discogs: 286239
* ISNI: 0000 0000 8818 473X
* LCCN: no99085528
* MusicBrainz: ID
* Songkick: 558041

 |